CELEX: C2005/155/48
Language: et
Date: 2005-06-25 00:00:00
Title: Kohtuasi T-147/05: Frederico José Garcia Resusta 4. aprilli 2005. aasta hagi Euroopa Ühenduste Komisjoni vastu

25.6.2005   
            
            
               ET
            
            
               Euroopa Liidu Teataja
            
            
               C 155/25
            
         Frederico José Garcia Resusta 4. aprilli 2005. aasta hagi Euroopa Ühenduste Komisjoni vastu
   (Kohtuasi T-147/05)
   (2005/C 155/48)
   Kohtumenetluse keel: prantsuse
   Frederico José Garcia Resusta, elukoht Brüssel, esitas 4. aprillil 2005 Euroopa Ühenduste Esimese Astme Kohtule hagi Euroopa Ühenduste Komisjoni vastu. Hageja esindaja on advokaat Jean Van Rossum, kohtudokumentide kättetoimetamise aadress Luxembourgis.
   Hageja palub esimese astme kohtul:
   
               —
            
            
               tühistada komisjoni otsus, millega lükati tagasi hageja taotlus tunnistada tema haiguse, mis takistab töötamast tema kategooriale ja palgaastmele vastaval ametikohal, kutsealast päritolu või selle haiguse süvenemist;
            
         
               —
            
            
               jätta kohtukulud Euroopa Ühenduste Komisjoni kanda.
            
         Õiguslikud alused ja peamised argumendid
   Komisjon võttis vaidlustatud otsuse vastu vastavalt esimese astme kohtu 23. novembri 2004. aasta otsusele kohtuasjas: T-376/02 (1), millega tühistati komisjoni 14. jaanuari 2002. aasta otsus, millega määrati hagejale invaliidsuspension.
   Hageja viitab oma hagi toetuseks põhjendamiskohustuse ja Euroopa ühenduste ametnike õnnetusjuhtumi ja kutsehaiguskindlustuse eeskirjade artikli 3 rikkumisele, kuna meditsiiniline komisjon otsustas, et pole piisavalt tõendatud, et hageja haiguse süvenemine oleks otseselt seotud tema täidetud tööülesannetega, mis oli vastuolus töövõimetuskomitee arvamusega, kes omalt poolt leidis, et hageja olemasolev haigus süvenes tema tööülesannetega seotud stressi tõttu.
   
      (1)  Teadaanne avaldatud: ELT C 44, 22.2.2003. lk 37, kohtuotsus avaldatud: ELT C 45, 19.2.2005, lk 23.